Dilun, un tamm a-raok 20e, e oa marvet ur martolod-pesketaer goude bezañ bet skoet gant panell ur roued-slej e bourzh ar chaluter « Scombrus », eus Fécamp. Ar martolod, 50 vloaz, a oa a-orin eus ur gumun vihan e-kichen Sant-Maloù. Bez’ e oa skipailh ar vag o pesketa er-maez d’an dourioù stad, da 130 milmor er gwalarn da Benmarc’h, pa oa torret mell unan eus chadennoù stag ouzh panell ar roued-stlej. Soñjal a reer eo kouezhet ar banell-se er mor war-lerc’h.